เพลงสดุดีโอลิมปิก

เพลงสดุดีโอลิมปิก (Olympic Hymn, Ολυμπιακός Ύμνος, Olympiakós Ýmnos) หรือรู้จักกันอย่างไม่เป็นทางการว่าเพลงประจำการแข่งขันกีฬาโอลิมปิก (Olympic Anthem) เป็นเพลงประสานเสียงคันตาตาซึ่งประพันธ์โดยนักประพันธ์เพลงโอเปราชาวกรีก สปีรีโดน ซามาราส (2404–2460) ประพันธ์คำร้องโดยนักกวีชาวกรีก โคสติส ปาลามาส โดยทั้งบทกวีและทำนองได้รับเลือกโดยดีมีตรีโอส วีเกลัส ชาวกรีกซึ่งดำรงตำแหน่งประธานคณะกรรมการโอลิมปิกสากลคนแรก
==ประวัติ==
เพลงสดุดีโอลิมปิกได้รับบรรเลงและขับร้องเป็นครั้งแรกในพิธีเปิดการแข่งขันโอลิมปิกฤดูร้อน ค.ศ. 1896 ณ เอเธนส์ ประเทศกรีซ ต่อมา ประเทศเจ้าภาพทุกประเทศได้มอบหมายให้มีการประพันธ์เพลงสดุดีโอลิมปิกโดยเฉพาะขึ้นเป็นฉบับของการแข่งขันนั้น ๆ
สำหรับเพลงฉบับของซามาราสและปาลามาส ได้รับการรับรองเป็นเพลงประจำการแข่งขันกีฬาโอลิมปิกอย่างเป็นทางการโดยคณะกรรมการโอลิมปิกสากลในปี 2501 ในการประชุมคณะกรรมการโอลิมปิกสากลครั้งที่ 54 ณ โตเกียว ประเทศญี่ปุ่น เพลงสดุดีโอลิมปิกถูกขับร้องเป็นภาษาอังกฤษครั้งแรก ณ โอลิมปิกฤดูหนาว  ค.ศ. 1960 ณ สควอว์วัลเลย์ นับแต่นั้นเป็นต้นมา เพลงนี้จึงใช้เป็นเพลงหลักในการเชิญธงโอลิมปิกขึ้นสู่ยอดเสาในพิธีเปิด และระหว่างการเชิญธงดังกล่าวลงจากยอดเสาในพิธีปิด รวมถึงยังใช้บรรเลงก่อนเริ่มการประชุมสมัยสามัญ (ไอโอซีเซสชัน) และสมัยวิสามัญ (โอลิมปิกคองเกรส) ของไอโอซีอีกด้วย
==เนื้อเพลง==
===เวอร์ชันภาษาอังกฤษ===
เพลงเวอร์ชันภาษาอังกฤษประพันธ์โดย W. Earl Brown และ Shirley Russ โดยถูกใช้เป็นเนื้อร้องในการแข่งขันกีฬาโอลิมปิกบางรายการนับแต่ปี 2527 เป็นต้นมา (โอลิมปิกฤดูหนาวปี ค.ศ. 1960 และ 1980 ใช้คำร้องแตกต่างจากฉบับนี้)
เพลงในเวอร์ชันอังกฤษ ปกติแล้วจะใช้กันในประเทศที่ใช้ภาษาอังกฤษเป็นภาษาหลัก นอกจากนี้ยังมีคำร้องเป็นภาษาอื่นนอกเหนือจากภาษากรีกและภาษาอังกฤษด้วย โดยมักถูกแปลไปเป็นภาษาที่จะใช้ในการร้อง แต่บางการแข่งขันก็แตกต่างออกไป เช่น ในปักกิ่งเกมส์ 2008 มีการใช้เนื้อร้องภาษากรีกแทนภาษาจีน และรีโอเดจาเนโรเกมส์ 2016 มีการร้องเป็นภาษาอังกฤษแทนภาษาโปรตุเกส โตเกียวเกมส์ 2020 ใช้เนื้อเพลงฉบับภาษาอังกฤษแทนภาษาญี่ปุ่น การแข่งขันเดียวที่ใช้เนื้อร้องเวอร์ชันภาษาอังกฤษในการแปลไปเป็นภาษาอื่น คือ ในการแข่งขันโอลิมปิกฤดูหนาว 2010 ณ แวนคูเวอร์ ประเทศแคนาดา โดยโดโนแวน เซเดล ผู้ช่วยวาทยากรในระหว่างการแข่งขันได้เรียบเรียงเพลงสดุดีโอลิมปิกขึ้นใหม่ มีการแปลบางบทหนึ่งของกวีไปเป็นภาษาฝรั่งเศสเพื่อแสดงถึงการรับรองการมีภาษาราชการสองภาษาในประเทศแคนาดาอย่างเป็นทางการ
==รายการแสดงในการแข่งขันกีฬาโอลิมปิก==
เพลงสดุดีโอลิมปิกได้รับการบันทึกและบรรเลงเป็นภาษาต่าง ๆ มากมาย โดยมักเป็นผลมาจากการได้เป็นเจ้าภาพจัดการแข่งขันของประเทศต่าง ๆ ซึ่งคณะกรรมการโอลิมปิกสากลมิได้บังคับให้มีการบรรเลงเพลงนี้เป็นภาษาอังกฤษหรือภาษากรีกเท่านั้น แต่ในพิธีเปิดและปิดการแข่งขันกีฬาโอลิมปิกฤดูร้อน 2008 และโอลิมปิกฤดูหนาว 2022 ณ ปักกิ่ง ประเทศจีน ได้มีการขับร้องเพลงนี้เป็นภาษากรีกแทนที่ภาษาจีนกลางซึ่งเป็นภาษาราชการของประเทศจีน นอกจากนี้ยังมีในพิธีเปิดและพิธีปิดการแข่งขันกีฬาโอลิมปิกฤดูร้อน 2016 ณ รีโอเดจาเนโร ประเทศบราซิล ที่มีการใช้ภาษาอังกฤษในการขับร้องแทนภาษาโปรตุเกสซึ่งเป็นภาษาราชการของเจ้าภาพเช่นกัน
{|class=wikitable
|-
!โอลิมปิก!!เมืองเจ้าภาพ!!ภาษาที่ใช้ขับร้อง!!หมายเหตุ
|-
|ฤดูร้อน 1896||เอเธนส์||กรีก|| เพลงสดุดีโอลิมปิกบรรเลงครั้งแรกในพิธีเปิดการแข่งขัน
|-
|ฤดูหนาว 1960|| สควอว์วัลเลย์ || อังกฤษ || เป็นครั้งแรกที่มีการบรรเลงเพลงสดุดีโอลิมปิกนับตั้งแต่การแข่งขันที่เอเธนส์ในปี 1896
|-
|ฤดูร้อน 1960|| โรม || อิตาลี ||
|-
|ฤดูหนาว 1964|| อินส์บรุค || เยอรมัน ||
|-
|ฤดูร้อน 1964|| โตเกียว || เพลงบรรเลง (พิธีเปิด) ญี่ปุ่น (พิธีปิด) || เพลงสดุดีโอลิมปิกได้รับการขับร้องเป็นภาษาญี่ปุ่นในพิธีปิด
|-
|ฤดูหนาว 1968|| เกรอนอบล์ || ฝรั่งเศส ||
|-
|ฤดูร้อน 1968|| เม็กซิโกซิตี || สเปน ||
|-
|ฤดูหนาว 1972|| ซัปโปโระ || ญี่ปุ่น ||
|-
|ฤดูร้อน 1972|| มิวนิก || เพลงบรรเลง || ใช้เพลงบรรเลงประสานเสียงในพิธีเปิดและพิธีปิด
|-
|ฤดูหนาว 1976|| อินส์บรุค || กรีก  (พิธีเปิด) เพลงบรรเลง (พิธีปิด) || ในพิธีเปิด มีการขับร้องเป็นภาษากรีก In the closing ceremony, an instrumental arrangement was performed. In both cases, instead of the third verse, the first verse was performed once again.
|-
|ฤดูร้อน 1976|| มอนทรีออล || กรีก || เพลงสดุดีโอลิมปิกขับร้องเป็นภาษากรีก
|-
|ฤดูหนาว 1980|| เลกพลาซิด || อังกฤษ ||
|-
|ฤดูร้อน 1980|| มอสโก || รัสเซีย (พิธีเปิด) กรีก (พิธีปิด) || ขับร้องเป็นภาษารัสเซียในพิธีเปิดและภาษากรีกในพิธีปิด
|-
|ฤดูหนาว 1984|| ซาราเยโว || เซอร์โบ-โครเอเชียน ||
|-
|ฤดูร้อน 1984|| ลอสแอนเจลิส || อังกฤษ ||
|-
|ฤดูหนาว 1988|| แคลกะรี || กรีก || เพลงสดุดีโอลิมปิกขับร้องเป็นภาษากรีก
|-
|ฤดูร้อน 1988|| โซล || เกาหลี || เพลงขับร้องเป็นภาษาเกาหลีในพิธีเปิดและพิธีปิด
|-
|ฤดูหนาว 1992|| อัลเบร์วีล || เพลงบรรเลง || เพลงสดุดีโอลิมปิกใช้ในเวอร์ชันเพลงบรรเลง
|-
|ฤดูร้อน 1992|| บาร์เซโลนา || กาตาลา สเปน และฝรั่งเศส (พิธีเปิด) สเปนและอังกฤษ (พิธีปิด)  || ในพิธีเปิดการแข่งขัน อัลเฟรโด เกราส์ร้องเพลงนี้ในสองบทแรกเป็นภาษาคาตาลา ส่วนที่เหลือเป็นภาษาสเปนและภาษาฝรั่งเศส ในพิธีปิดการแข่งขัน ปลาซีโด โดมิงโกร้องเพลงนี้ในภาษาสเปนและภาษาอังกฤษ
|-
|ฤดูหนาว 1994|| ลิลเลอฮาเมอร์ || นอร์เวย์ || ซิสเซล ชีร์เชเบอะร้องเพลงนี้ในทั้งพิธีเปิดและพิธีปิดพร้อมด้วยคณะเสียงประสานเยาวชน
|-
|ฤดูร้อน 1996|| แอตแลนตา || อังกฤษ || ขับร้องโดยคณะเสียงประสานโอลิมปิกร้อยปีและคณะเสียงประสานแอตแลนตา จำนวน 300 คน ในพิธีเปิด ในพิธีปิดขับร้องโดยเจนนิเฟอร์ ลาร์มอร์และชมรมร้องประสานเสียงวิทยาลัยมอร์เฮาส์กับคณะออร์เคสตราเยาวชน
|-
|ฤดูหนาว 1998|| นางาโนะ || ญี่ปุ่น || ขับร้องโดยคณะนักร้องประสานเสียงเยาวชนเมืองนางาโนะเป็นภาษาญี่ปุ่น และบรรเลงโดยวงดนตรีนางาโนะเฟสติวัลออร์เคสตรา
|-
|ฤดูร้อน 2000|| ซิดนีย์ || กรีก (พิธีเปิด)  อังกฤษ (พิธีปิด) || เป็นการแข่งขันครั้งแรกจนกระทั่งโอลิมปิกฤดูหนาว 2018 ที่มีการบรรเพลงเพลงทั้งสองภาษาที่คณะกรรมการโอลิมปิกสากลเลือกใช้ ในพิธีเปิดการแข่งขัน ขับร้องเป็นภาษากรีกโดยคณะขับร้องประสานเสียงมิลเลนเนียมแห่งเขตปกครองนิกายออร์ทอดอกซ์กรีกแห่งออสเตรเลียกับวงดนตรีออร์เคสตราซิมโฟนีซิดนีย์เพื่อการรับรู้ถึงการมีอยู่ของชาวออสเตรเลียเชื้อสายกรีก ในพิธีปิดขับร้องเป็นภาษาอังกฤษโดยอีวอนน์ เคนนี นักร้องโซปราโนชาวออสเตรเลีย
|-
|ฤดูหนาว 2002|| ซอลต์เลกซิตี || อังกฤษ || ขับร้องโดยคณะขับร้องประสานเสียงมอร์มอนทาเบอร์นาเคิลในพิธีเปิด และขับร้องโดยลอรา การ์ฟ-เลวิสในพิธีปิด
|-
|ฤดูร้อน 2004|| เอเธนส์ || กรีก || ขับร้องเป็นภาษากรีก และบรรเพลงโดยจอห์น ซาทัส
|-
|ฤดูหนาว 2006|| ตูริน || เพลงบรรเลง || ในการแข่งขันนี้มีการบรรเลงเป็นเพลงรูปแบบย่อทั้งพิธีเปิดและพิธีปิด
|-
|ฤดูร้อน 2008|| ปักกิ่ง || กรีก || ขับร้องเป็นภาษากรีกทั้งพิธีเปิดและพิธีปิด
|-
|ฤดูหนาว 2010|| แวนคูเวอร์ || อังกฤษและฝรั่งเศส || เป็นการแข่งขันเดียวที่แสดงเป็นภาษาราชการทั้งสองของการแข่งขันโอลิมปิก โดยสะท้อนถึงการมีภาษาราชการสองภาษาของประเทศแคนาดา ในพิธีเปิดขับร้องโดยมีอาชา บรูกเกอร์กอสเมน และในพิธีปิดขับร้องโดยเบน เฮปเปอร์ ซึ่งขับร้องสองบทแรก บทที่สี่ และบทที่หกเป็นภาษาอังกฤษ และที่เหลือเป็นภาษาฝรั่งเศส
|-
|เยาวชน 2010||  || กรีก || ขับร้องในภาษากรีก
|-
|เยาวชน 2012|| อินส์บรุค || เพลงบรรเลง || เพลงบรรเลงใช้ในทั้งพิธีเปิดและพิธีปิด
|-
|ฤดูร้อน 2012|| ลอนดอน || เพลงบรรเลง (พิธีเปิด)  อังกฤษ (พิธีปิด) || เพลงบรรเลงในพิธีเปิดโดยวงออร์เคสตราซิมโฟนีลอนดอนและวงดนตรีกรีเมทอร์ปคอลลีรี  ขับร้องเป็นภาษาอังกฤษในพิธีปิดโดยคณะนักร้องเสียงประสานชายเวลส์ลอนดอนและคณะนักร้องเสียงประสานของชมรมรักบีเวลส์ลอนดอนในเนื้อร้องฉบับย่อ
|-
|ฤดูหนาว 2014|| โซชี สหพันธรัฐรัสเซีย || รัสเซีย (พิธีเปิด)  เพลงบรรเลง (พิธีปิด)|| ขับร้องเป็นภาษารัสเซียโดยใช้เนื้อเพลงแปลฉบับเดียวกันกับโอลิมปิกฤดูร้อน 1980 ที่มอสโก โดยแอนนา เนเทรบโกและคณะนักร้องเสียงประสานชายสเรเทนสกี โมนาสเทรีในพิธีเปิด และเพลงบรรเลงในพิธีปิดใช้เพลงเดียวกับที่บรรเลงในพิธีปิดโอลิมปิกฤดูร้อน 2012 ที่ลอนดอน
|-
|เยาวชน 2014|| หนานจิง || เพลงบรรเลง || เพลงบรรเลงใช้เพลงเดียวกับที่บรรเลงในพิธีปิดโอลิมปิกฤดูร้อน 2012 ที่ลอนดอน
|-
|เยาวชน 2016|| ลิลเลอฮาเมอร์ || นอร์เวย์ || ขับร้องประสานเสียงในภาษานอร์เวย์ทั้งพิธีเปิดและพิธีปิดโดยใช้เนื้อร้องเดียวกับโอลิมปิกฤดูหนาว 1994
|-
|ฤดูร้อน 2016|| รีโอเดจาเนโร || อังกฤษ || ขับร้องเป็นภาษาอังกฤษทั้งพิธีเปิดและพิธีปิด โดยคณะนักร้องเสียงประสานเยาวชนมอร์โปรเจกต์จากเทศบาลนีเตรอยในเขตมหานครรีโอเดจาเนโร
|-
|ฤดูหนาว 2018|| พย็องชัง || กรีก (พิธีเปิด)อังกฤษ (พิธีปิด)  || เป็นการแข่งขันโอลิมปิกครั้งแรกนับตั้งแต่โอลิมปิกฤดูร้อน 2000 และเป็นโอลิมปิกฤดูหนาวครั้งเดียวจนถึงขณะนี้ ที่มีการขับร้องเพลงทั้งสองภาษาที่คณะกรรมการโอลิมปิกสากลเลือกใช้ โดยถูกร้องเป็นภาษากรีกโดยซูมิ ฮวังในพิธีเปิด และเป็นภาษาอังกฤษโดยโอย็อนจุนในพิธีปิด
|-
|เยาวชน 2018|| บัวโนสไอเรส || อังกฤษ || ขับร้องโดยลูนา ซูยาโตวิกในพิธีเปิด และโดยเมลินา โมกีเลฟสกีในพิธีปิด
|-
|เยาวชน 2020|| โลซาน || อังกฤษและฝรั่งเศส (พิธีเปิด)  เพลงบรรเลง (พิธีปิด) || เพลงถูกขับร้องเป็นเวอร์ชันสองภาษาในพิธีเปิดโดยคณะนักร้องเสียงประสานเยาวชน "Les Petits Chanteurs de Lausanne"
|-
|ฤดูร้อน 2020|| โตเกียว || อังกฤษ || ขับร้องเป็นภาษาอังกฤษทั้งพิธีเปิดและพิธีปิด โดยพิธีเปิดขับร้องโดยนักเรียนจากโรงเรียนมัธยมศึกษาฟูกูชิมะโคริยามะและโรงเรียนมัธยมศึกษาสตรีโทชิมากาโอกะ และโดยโทโมทากะ โอกาโมโตะในพิธีปิด
|-
|ฤดูหนาว 2022|| ปักกิ่ง || กรีก|| ขับร้องเป็นภาษากรีกทั้งพิธีเปิดและพิธีปิด โดยคณะนักร้องประสานเสียงยุวชน Malanhua'er จากมณฑลเหอเป่ย์
|-
|เยาวชน 2024|| คังว็อน || ||
|-
|ฤดูร้อน 2024|| ปารีส || ||
|-
|ฤดูหนาว 2026|| มิลาน || ||
|-
|เยาวชน 2026|| ดาการ์ || ||
|-
|ฤดูร้อน 2028|| ลอสแอนเจลิส || ||
|-
|ฤดูร้อน 2032|| บริสเบน || ||
|-
|}
==ดูเพิ่ม==
สัญลักษณ์โอลิมปิก
== อ้างอิง ==
สัญลักษณ์โอลิมปิก
โอลิมปิก